

REPUBLIKA HRVATSKA

OPĆINSKO DRŽAVNO ODVJETNIŠTVO

U SPLITU

Split, Gundulićeva 29a

Broj: P-75/2024-20

Split, 31. listopada 2024.

Na temelju članka 10. i 11. Uredbe o raspisivanju i provedbi javnog natječaja i internog oglasa u državnoj službi (Narodne novine, broj 78/17 i 89/19, dalje - Uredba) te javnog natječaja objavljenog dana 18. listopada 2024. u Narodnim novinama broj 120/2024 za prijam u državnu službu na neodređeno vrijeme u Općinsko državno odvjetništvo u Splitu zapisničara u državnom odvjetništvu - 1 izvršitelj/ica oglašava se sljedeća

OBAVIJEST

I. Testiranje kandidata koji su podnijeli pravodobne i potpune prijave te ispunjavaju formalne uvjete održat će se u Općinskom državnom odvjetništvu u Splitu, Gundulićeva 29 A, Split, III. kat, soba 340 (biblioteka)

dana 12. studenog 2024. s početkom u 8,00 sati

II. Testiranju mogu pristupiti samo osobe koje se imaju smatrati kandidatima sukladno članku 10. Uredbe.

III. Testiranju mogu pristupiti oni kandidati koji pravovremeno dođu u zakazani dan i vrijeme iz točke I. ove obavijesti te dokažu svoj identitet važećom identifikacijskom ispravom.

Za vrijeme pisanog dijela testiranja kandidatima nije dozvoljeno napuštati prostoriju u kojoj se obavlja testiranje, razgovarati s ostalim kandidatima te koristiti mobitel ili druga komunikacijska sredstva.

Zbog povrede navedenih pravila kandidat će biti udaljen s provjere znanja, dok postignuti rezultat Komisija za provedbu javnog natječaja (u daljnjem tekstu: Komisija) neće priznati niti ocijeniti.

Način i sadržaj testiranja bit će proveden i vrednovan sukladno člancima 11. i 12. Uredbe.

IV. Nakon provedbe pisanog dijela testiranja, na razgovor s Komisijom bit će pozvani oni kandidati koji su zadovoljili na provjeri znanja, sposobnosti i vještina u pisanom dijelu testiranja, a sve sukladno članku 13. Uredbe.

Raspored održavanja razgovora s Komisijom bit će utvrđen po završetku pisanog dijela testiranja, o čemu će kandidati biti obaviješteni.

Razgovor s Komisijom bit će proveden i vrednovan sukladno članku 14. Uredbe.

V. Kandidat koji nije pristupio testiranju više se ne smatra kandidatom u postupku.

VI. Sadržaj i način testiranja kandidata za radno mjesto zapisničar u državnom odvjetništvu, te pravni izvori za pripremu kandidata za testiranje objavljeni su na web stranici Ministarstva pravosuđa, uprave i digitalne transformacije i na web stranici Državnog odvjetništva Republike Hrvatske istovremeno s objavom javnog natječaja.

VII. Čelniku tijela Komisija dostavlja izvješće o provedenom postupku koje potpisuju svi članovi Komisije.

VIII. Izabranom kandidatu/inji dostavlja se obavijest o izboru, a radi dostave uvjerenja o zdravstvenoj sposobnosti za obavljanje poslova radnog mjesta, uvjerenja nadležnog suda da se protiv njega ne vodi kazneni postupak i izvornika isprava dostavljenih uz prijavu.

IX. Za najboljeg kandidata Općinsko državno odvjetništvo u Splitu, sukladno odredbi članka 122. stavak 3. Zakona o državnom odvjetništvu (Narodne novine broj 67/18 i 21/22), podnosi zahtjev za provedbu temeljne sigurnosne provjere nadležnoj sigurnosno-obavještajnoj agenciji. Sigurnosna provjera provodi se sukladno zakonu kojim se uređuje provođenje sigurnosnih provjera.

X. Nakon dostave navedenih uvjerenja te rezultata provjere, čelnik tijela donosi rješenje o prijmu u državnu službu na neodređeno vrijeme izabranog kandidata/kandidatkinje, a koje se kandidatima dostavlja javnom objavom na web stranici Ministarstva pravosuđa, uprave i digitalne transformacije Republike Hrvatske. Dostava rješenja kandidatima smatra se istekom osmog dana od dana objave na web stranici Ministarstva pravosuđa, uprave i digitalne transformacije.

KOMISIJA ZA PROVEDBU

JAVNOG NATJEČAJA